
 4.3.2020
 BG
 Официален вестник на Европейския съюз
 L 65/4
 РЕГЛАМЕНТ ЗА ИЗПЪЛНЕНИЕ (ЕС) 2020/352 НА КОМИСИЯТА
 от 3 март 2020 година
 за изменение на приложение I към Регламент (ЕО) No 798/2008 по отношение на вписването за Украйна в списъка на трети държави, територии, зони или компартменти, от които са разрешени вносът и транзитът през Съюза на някои стоки от домашни птици, във връзка с високопатогенната инфлуенца по птиците
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение на член 8, както и член 8, точка 1, първа алинея, член 8, точка 4 и член 9, параграф 4 от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2 и член 25, параграф 2 от нея,
 като има предвид, че:
 (1)
 С Регламент (ЕО) No 798/2008 на Комисията (3) се определят изисквания за ветеринарно сертифициране при внос и транзит през територията на Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че стоките могат да бъдат внасяни на територията на Съюза и да преминават транзитно през нея само от третите държави, териториите, зоните или компартментите, изброени в колони 1 и 3 от таблицата в част 1 от приложение I към същия регламент.
 (2)
 В Регламент (ЕО) No 798/2008 също така се установяват условията, при които дадена трета държава, територия, зона или компартмент следва да се считат за свободни от високопатогенна инфлуенца по птиците.
 (3)
 Украйна фигурира в част 1 от приложение I към Регламент (ЕО) No 798/2008 като трета държава, от която вносът и транзитът през Съюза на някои стоки от домашни птици са разрешени от определени части от територията ѝ в зависимост от наличието на огнища на високопатогенна инфлуенца по птиците. Тази регионализация е въведена в част 1 от приложение I към Регламент (ЕО) No 798/2008, изменен с Регламент за изпълнение (ЕС) 2017/193 (4), след потвърждаването на поява на огнища на високопатогенна инфлуенца по птиците от подтип H5N8 на 30 ноември 2016 г. и на 4 януари 2017 г.
 (4)
 Украйна докладва за приключването на действията по почистване и дезинфекция вследствие на прилагането на политика за унищожаване на огнищата в районите, в които са били установени такива огнища на високопатогенна инфлуенца по птиците през 2016 и 2017 г., и представи информация за мерките, които е предприела за предотвратяване на по-нататъшното разпространение на болестта и които бяха подложени на оценка от Комисията. Въз основа на тази оценка беше направено заключението, че тези огнища са били прочистени и че не съществува риск, свързан с въвеждането в Съюза на стоки от домашни птици